Undanfarið hefur hópur starfsmanna hjá Landmælingum Íslands unnið að því að ljúka svokölluðu CORINE verkefninu sem snýst um að flokka allt yfirborð Íslands í 32 flokka í samræmi við áætlun Evrópusambandsins . Hluti af vinnunni er heimsókn sérfræðinga Evrópsku umhverfisstofnunarinnar til Landmælinga Íslands til að leiðbeina og gera gæðaúttekt á niðurstöðum . Dagana 2. - 4. júlí unnu þau Barbara Kosztra og Mari László með Corine hópnum að fyrrnefndum verkefnum . CORINE verkefnið byggist á nánu samráði og samvinnu mjög margra aðila hér á landi sem fást við landupplýsingar og skipulagsmál og hefur þurft að leita til allra sveitarfélaga á landinu og fjölmargra stofnana við gagnaöflun auk þess sem nýjar og nákvæmar SPOT 5 gervitunglamyndir hafa nýst vel . Gert er ráð fyrir að niðurstöður verkefnisins verði gerðar opinberar í lok þessa árs .